Embraer P-95 Bandeirulha

Embraer P-95 Bandeirulha, også kjent under fabrikkbetegnelsen EMB-111, er et brasiliansk maritimt rekognoseringsfly.

P-95 Bandeirulha er basert på EMB-110 Bandeirante, som i det brasilianske flyvåpenet går under betegnelsen C-95, og er utstyrt med radarer, søke- og overvåkningsutstyr og annen relevant avionikk for sin maritime rolle. Utvendig skiller P-95 seg fra C-95/EMB-110 ved en radom i nesen, vingetipptanker og fire stasjoner under vingene for ekstern nyttelast som inkluderer blant annet raketter og søkelys.

Under betegnelsen EMB-111 har flytypen blitt eksportert til Angola, Chile, Gabon og Senegal.

 Spesifikasjoner 
  P-95 Bandeirulha  Dimensjoner Vingespenn 15,95 m Vingeareal 29,10 m² Lengde 14,91 m Høyde 4,91 m Vekt Nettovekt 3 760 kg Maksimal startvekt 7 000 kg  Ytelser Topphastighet 360 km/t Topphøyde 7 773 m Rekkevidde 2 945 km Annet Motorer 2× Pratt & Whitney Canada PT6A-34 turbopropmotorer (560 kW) 

Kategori:Maritime patruljefly
Kategori:Embraer-luftfartøy
Kategori:Tomotors propelldrevne luftfartøy